বিগ বস ১৯

বিগ বস ১৯ (এছাড়াও বিগ বস: ইস বার চলেগি ঘরওয়ালোঁ কি সরকার নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের ঊনবিংশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৫ সালের ২৪শে আগস্ট তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৫ সালের ৭ই ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম হটস্টারে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

১৮ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা গৌরব খান্না জয়লাভ করেছেন, অন্যদিকে ফারহানা ভাট প্রথম রানার-আপ হয়েছেন। এছাড়াও প্রনীত মোরে, তানিয়া মিত্তল এবং আমাল মালিক ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী গৌরব খান্না

 স্থান  বাসিন্দা  পেশা      অবস্থা  ১  গৌরব খান্না  অভিনেতা  দিন ১  দিন ১০৫   ২  ফারহানা ভাট  অভিনেত্রী   দিন ১  দিন ১০৫   ৩  প্রনীত মোরে  কৌতুকাভিনেতা  দিন ১  দিন ১০৫   ৪  তানিয়া মিত্তল  মডেল  দিন ১  দিন ১০৫   ৫  আমাল মালিক  সঙ্গীতশিল্পী  দিন ১  দিন ১০৫   ৬  মালতি চাহার  অভিনেত্রী  দিন ৪২  দিন ১০২   ৭  শেহবাজ বাদেশা  সঙ্গীতশিল্পী ও কৌতুকাভিনেতা  দিন ১৪  দিন ৯৮   ৮  আশনূর কৌর  অভিনেত্রী  দিন ১  দিন ৯৮   ৯  কুনিকা  অভিনেত্রী  দিন ১  দিন ৯১  ১০  মৃদুল তিওয়ারি  কনটেন্ট নির্মাতা  দিন ১  দিন ৮০   ১১  অভিষেক বাজাজ  অভিনেতা  দিন ১  দিন ৭৭   ১২  নিলম গিরি  অভিনেত্রী  দিন ১  দিন ৭৭   ১৩  বসির আলি  টেলিভিশন অনুষ্ঠানের প্রতিযোগী  দিন ১  দিন ৬৩   ১৪  নেহাল ছুদাসামা  মডেল ও অভিনেত্রী  দিন ১  দিন ৬৩   ১৫  জিশান কাদরি  লেখক  দিন ১  দিন ৪৯   ১৬  আভেজ দরবার  নৃত্য পরিচালক  দিন ১  দিন ৩৫   ১৭  নগমা মিরাজকর  নৃত্যশিল্পী  দিন ১  দিন ২১   ১৮  নাতালিয়া ইয়ানোশেক  অভিনেত্রী  দিন ১  দিন ২১  

তথ্যসূত্র

বহিঃসংযোগ


বিষয়শ্রেণী:বিগ বসের মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান